אורית נוימאיר פוטשניק

אורית נוימאיר פוטשניק (נולדה ב-21 באוגוסט 1973) היא פיזיקאית, משוררת, מתרגמת, עורכת, מורה, ומבקרת ספרות ישראלית.

== ביוגרפיה ==
אורית נוימאיר פוטשניק היא ילידת תל אביב, בוגרת המגמה הפיזיקלית של תיכון "היובל" בהרצליה. היא בעלת תואר ראשון ושני בפיזיקה מאוניברסיטת תל אביב.

ב-2015 החלה ללמד פיזיקה בבית ספר תיכון בחולון לאחר שעבדה כפיזיקאית בתעשיית ההייטק במשך 16 שנים. באותה השנה, החלה לפרסם שירים פרי עטה בכתבי עת ספרותיים מרכזיים, כגון: הו!, המוסך, מאזניים, הליקון, ועוד.

ספר הביכורים שלה, "עינה של האורקל", ראה אור ב־2019 בסדרת השירה "טקסטורה" בהוצאת פרדס, בעריכת אנה הרמן ובתמיכת מפעל הפיס. הספר זיכה אותה בפרס שרת התרבות והספורט למשוררים בראשית דרכם לשנת 2019 ובמלגת "בוסתן" של הספרייה הלאומית בשנת 2020.

תרגומיה מאנגלית לשיריהם של גדולי המשוררות והמשוררים האנגלוסכסיים (כגון: אמילי דיקנסון, אן סקסטון, וויליאם באטלר ייטס, תומאס הארדי, עדנה סנט ווינסנט מיליי ואיימי לואל) פורסמו מעל בימות ספרותיות שונות כגון: מוסף תרבות וספרות של ידיעות אחרונות, המוסך, הו!, מאזניים ועוד.

החל ב-2018, נוימאיר פוטשניק מפרסמת בקביעות מסות, ביקורות שירה, וביקורות פרוזה בכתבי עת שונים, כגון המוסך, "הו!", "מאזנים", ו"הליקון".

ב־2022 ערכה נוימאיר פוטשניק את "אַת כל הרצון" - אסופת שירה לסבית עברית עכשווית שראתה אור בהוצאת "ה-21" והוצאת אפרסמון. האסופה זכתה לאהדת הביקורת והקהל<ref></ref>.

ספר שיריה השני, "הים נסוג עוד קצת", זכה לתמיכת מפעל הפיס וראה אור בהוצאת "אפיק" ובעריכת ליאת קפלן ב-2023.

תרגומי שירת האהבה הנשית מאנגלית זיכו אותה בציון לשבח בפרס על שם סוניה ברשילון מבית איגוד אנשי הספר לשנת 2022.

=== חיים אישיים ===
אורית נוימאיר פוטשניק היא בת הזוג של הארכאולוגית בת-עמי נוימאיר פוטשניק ולהן שתי בנות ובן. היא מתגוררת בתל אביב.

== מכתביה ==
* [https://www.text.org.il/index.php?book=1903082 "עינה של האורקל"], באתר טקסט
* [https://library.osu.edu/projects/hebrew-lexicon/99995-files/99995073/99995073019/99995073019-036-038.pdf שירים מאת אורית נוימאיר פוטשניק], הו! 19, 2020
* [https://moznaeem.com/שירים-אורית-נוימאיר-פוטשניק/ שירים מאת אורית נוימאיר פוטשניק], מאזניים, יוני 2020
* 
* [https://www.lekol-haruhot.sites.tau.ac.il/post/_erev שיר מאת אורית נוימאיר פוטשניק], "לכל הרוחות", כתב עת מבית החוג לספרות, אוניברסיטת תל אביב, 2020
* 
* 
* אורית נוימאיר פוטשניק, [https://library.osu.edu/projects/hebrew-lexicon/99995-files/99995073/99995073017/99995073017-086-090.pdf "אני מודדת כל כאב - בין הגיטרה המנסרת של פוליאנה פרנק לשירת אמילי דיקנסון"], הו! 17, 2018
* אורית פוטשניק, הים נסוג עוד קצת, הוצאת אפיק, 2023

== קישורים חיצוניים ==

* מידע על [https://merhav.nli.org.il/primo-explore/search?query=any,contains,אורית%20נוימאיר%20פוטשניק&tab=unified_tab&search_scope=uni&vid=NLI&lang=iw_IL&offset=0&fromRedirectFilter=true אורית נוימאיר פוטשניק] בקטלוג "מרחב" של הספרייה הלאומית.
* 
* 

=== ראיונות ===
* ענת שרון בלייס, [https://www.kan.org.il/Podcast/item.aspx?pid=27723 ראיון עם אורית נוימאיר פוטשניק על האנתולוגיה "את כל הרצון"], בתוכנית אחת+5, כאן תרבות, 28 ביוני 2022
* ציפי גון גרוס, [https://glz.co.il/גלצ/תוכניות/ספרים-רבותיי-ספרים/ספרים-רבותיי-ספרים10-06-2022-1701?fbclid=IwAR2TB3W2T8CFH6fnBgZJxpusEmfY1QdzkT7XPaK0lmdqpaIt6oxrSUKFp-c ראיון עם אורית נוימאיר פוטשניק], בתוכנית "ספרים רבותי ספרים", גלי צהל, 10 ביוני 2022
* איציק יושע, [https://www.kan.org.il/Podcast/item.aspx?pid=26828 שיחה עם אורית נוימאיר פוטשניק], בתוכנית "חלון גאוה", כאן תרבות, 11 באפריל 2022
* גואל פינטו, [https://www.kan.org.il/radio/player.aspx?ItemId=244973&fbclid=IwAR2jIE1ubqzBouedYADJ769-A_tUnCbKcIVj-aaErhpmOsKNqiurruAs_Rk ראיון עם אורית נוימאיר פוטשניק], בתוכנית "גם כן תרבות", כאן תרבות, 4 באפריל 2022

== הערות שוליים ==

קטגוריה:משוררות ישראליות
קטגוריה:משוררים ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:עורכות ספרותיות ישראליות
קטגוריה:עורכים ספרותיים ישראלים
קטגוריה:מבקרי ספרות ישראלים
קטגוריה:מבקרות ספרות ישראליות
קטגוריה:פיזיקאים ישראלים
קטגוריה:פיזיקאיות ישראליות
קטגוריה:משוררות כותבות עברית
קטגוריה:משוררים כותבי עברית
קטגוריה:תל אביב-יפו: אישים
קטגוריה:בוגרי תיכון היובל (הרצליה)
קטגוריה:בוגרות תיכון היובל (הרצליה)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:מסאיות ישראליות
קטגוריה:מסאים ישראלים
קטגוריה:זוכי פרס שרת התרבות
קטגוריה:זוכות פרס שרת התרבות
קטגוריה:מורים לפיזיקה
קטגוריה:מורות בישראל
קטגוריה:מורים בישראל
קטגוריה:ישראליות שנולדו ב-1973
קטגוריה:ישראלים שנולדו ב-1973